10. ΑΠΟΦΑΣΙΣ ΥΠΟΥΡΓΩΝ ΒΟΗΘΟΥ ΠΡΩΘΥΠΟΥΡΓΟΥ ΚΑΙ ΕΘΝΙΚΗΣ  ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ  Αριθ. 125620 της 20/20 Μαρτ. 1972 (ΦΕΚ Β΄ 234)  Περί συστάσεως κοινού Κλάδου Β1 Διοικητικού παρά τω Πανεπιστημίω Θεσσαλονίκης κατ’ εφαρμογήν του άρθρ. 21 του Ν.Δ. 751/1970. Έχοντες υπ’ όψει: 1)Τας διατάξεις των άρθρ. 21 και 24 του Ν.Δ. 751/1970 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος» και 15 του Ν.Δ. 957/1971 «περί Υπουργικού Συμβουλίου και Υπουργείων». 2)Την υπ’ αριθ. 16/1-10/59/17.12.71 (ΦΕΚ 1018τευχ. Β) απόφασιν του Υπουργού Βοηθού Πρωθυπουργού. 3)Την υπ’ αριθ. 21812/2.9.71 απόφασιν του Πρωθυπουργού περί προσδιορισμού των αρμοδιοτήτων του Υπουργού Βοηθού Πρωθυπουργού κλπ. (ΦΕΚ 712/2.9.71 τεύχ. Β΄). 4)Την υπ’ αριθ. 74/1972 σύμφωνον γνώμην του ΑΣΔΥ, αποφασίζομεν: Σύστασις Κλάδου Άρθρ.1.-1.Οι Κλάδοι Β΄ Κατηγορίας Β1 Διοικητικού, Β2 Οικονομικού και Β3 Δακτυλογράφων του Πανεπιστημίου Θεσσαλονίκης, των οποίων η διάκρισις κατηργήθη δια των διατάξεων της παρ. 1 του άρθρ. 21 του Ν.Δ. 751/1970, ενοποιούνται εις τον δια της παρούσης συνιστώμενον Κλάδον Β1 Διοικητικόν. Διάρθρωσις θέσεων Άρθρ.2.-Αι υπό των διατάξεων :α)24723/1959 Διαρθρωτικής αποφάσεως ΦΕΚ 139 (τεύχ. Β΄), β)499/1969 Β.Δ/μα ΦΕΚ 152 (τεύχ. Β΄), γ)197/1965 Β.Δ/μα ΦΕΚ 48 (τεύχ. Α΄), δ)322/1969 Β.Δ/μα ΦΕΚ 94 (τεύχ. Α΄), ε)3974/1959 Ν.Δ/μα άρθρ. 6 και 27 ΦΕΚ 188 (τεύχ. Α΄)και ς)360/1971 Β.Δ/μα άρθρ. 8 ΦΕΚ 104 (τεύχ. Α΄)προβλεπόμεναι εν συνόλω 88 θέσεις των καταργουμένων, κατά το άρθρ. 1 της παρούσης, κλάδων, κατανέμονται εις τον συνιστώμενον κοινόν κλάδον Β1 Διοικητικόν και διαρθρούνται ως ακολούθως: 88 θέσεις επί βαθμοίς 11ω-6ω. Τυπικά προσόντα διορισμού Άρθρ.3.-Τυπικά προσόντα διορισμού εν τω εισαγωγικώ βαθμώ του ως άνω Κλάδου ορίζονται, το απολυτήριον εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως. Οι διοριζόμενοι εις τας θέσεις των κλάδων τούτων υποχρεούνται συμφώνως προς τας διατάξεις του άρθρ. 21 παρ. 3 του Ν.Δ. 751/1970 όπως εντός εξαμήνου από του διορισμού των υποστούν δοκιμασίαν, ενώπιον Επιτροπής συγκροτουμένης κατά τας διατάξεις των παρ. 1 και 2 του άρθρ. 22 του Νόμ. 1811/1951, ως αύται εκάστοτε ισχύουν δια τα Ν.Π.Δ.Δ. προς εξακρίβωσιν ικανοποιητικής γνώσεως γραφομηχανής. Οι αποτυγχάνοντες απολύονται της Υπηρεσίας. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 2172]